b'\n_START_ARTICLE_\nOops!... I Did It Again\n_START_SECTION_\nProdukcija\n_START_PARAGRAPH_\nPotem, ko je kon\xc4\x8dala s turnejo ...Baby One More Time Tour in od\xc5\xa1la na \xc5\xa1estdnevne po\xc4\x8ditnice, je Britney Spears 20. septembra 1999 od\xc5\xa1la nazaj v New York City in za\xc4\x8dela snemati nadaljevanje svojega debitantskega glasbenega albuma. Kakorkoli \xc5\xbee, vse do 1. novembra 1999 ni snemala urejeno. Pri albumu so sodelovali \xc5\xa1e Max Martin, Eric Foster White, Diane Warren, Babyface in drugi. Od 1. do 7. novembra 1999 je v studiu Cheiron Maxa Martina posnela pesmi\xc2\xa0\xc2\xbbOops!... I Did It Again\xc2\xab, \xc2\xbbWalk On By\xc2\xab, \xc2\xbbWhat U See (Is What U Get)\xc2\xab\xc2\xa0in \xc2\xbbDon\'t Go Knockin\' On My Door\xc2\xab. Tam je posnela tudi nekatere dele pesmi\xc2\xa0\xc2\xbbStronger\xc2\xab\xc2\xa0in\xc2\xa0\xc2\xbbLucky\xc2\xab, vendar so kon\xc4\x8dno razli\xc4\x8dico obeh pesmi posneli \xc5\xa1ele januarja 2000, skupaj s prvim singlom z albuma, \xc2\xbbOops!...I Did It Again\xc2\xab. Pesem \xc2\xbbWhere Are You Now\xc2\xab\xc2\xa0so posneli novembra 1999 v studiu Cheiron in kon\xc4\x8dali januarja 2000 v studiu Battery, NYC._NEWLINE_7. januarja 2000 je Britney Spears posnela \xc5\xbee pribli\xc5\xbeno polovico albuma. Na (takrat nenaslovljenem) albumu je delala tako v Zdru\xc5\xbeenih dr\xc5\xbeavah Amerike kot na \xc5\xa0vedskem. Takrat je o albumu povedala: \xc2\xbbAlbum bo nekoliko zabavnej\xc5\xa1i in temnej\xc5\xa1i od [njenega] prej\xc5\xa1njega materiala.\xc2\xab\xc2\xa0V tistem \xc4\x8dasu je bila v New York Cityju, kjer je snemala nove pesmi in zaklju\xc4\x8devala pesmi, ki jih je za\xc4\x8dela snemati novembra ali decembra. \xc2\xbbKo sem za\xc4\x8dela snemati prvi album, sem pravkar dopolnila \xc5\xa1estnajst let. Mislim, ko pogledam naslovnico za album, si mislim: \'O, moj bog,\'\xc2\xab\xc2\xa0je povedala. \xc2\xbbVem, da bo ta naslednji album popolnoma druga\xc4\x8den - posebno gradivo. Pred samo dvema mesecema sem kon\xc4\x8dala s snemanjem prvih \xc5\xa1estih pesmi na \xc5\xa0vedskem in gradivo je veliko bolj zabavno in tema\xc4\x8dno. In, seveda, bolj zrelo, saj sem odrasla tudi kot oseba.\xc2\xab\xc2\xa0Britney Spears je \xc4\x8dutila velik pritisk zaradi \xc2\xbbvelikanskega komercialnega uspeha\xc2\xab\xc2\xa0svojega debitantskega albuma, ...Baby One More Time: \xc2\xbbTe\xc5\xbeko je prese\xc4\x8di deset milijonov, moram re\xc4\x8di. Ampak sedaj, ko sem \xc5\xbee sli\xc5\xa1ala in posnela material, sem veliko bolj samozavestna.\xc2\xab In\xc5\xa1trumentalno verzijo pesmi \xc2\xbbCan\'t Make You Love Me\xc2\xab\xc2\xa0in melodijo zanjo so posneli na \xc5\xa0vedskem jeseni leta 1999, vokale pa je Britney Spears posnela sredi januarja v studiu Parc v Orlandu, Florida. Pesem \xc2\xbbWhen Your Eyes Say\xc2\xab\xc2\xa0Diane Warren so posneli v studiju Battery v New Yorku v petek, 28. januarja 2000, kasneje tistega dne pa je Britney Spears od\xc5\xa1la na promocijo albuma v oddajo TRL. Njena verzija pesmi\xc2\xa0\xc2\xbb(I Can\'t Get No) Satisfaction\xc2\xab\xc2\xa0je bila posneta v sodelovanju z Rodneyjem Jerkinsom v studiju Pacifique v Hollywoodu, Los Angeles, Kalifornija, od 24. do 26. februarja 2000, potem, ko je nastopila na 42. podelitvi grammyjev. Ob izzidu albuma Oops!...I Did It Again je Britney Spears povedala: \xc2\xbbMislim, seveda sem \xc4\x8dutila nekaj pritiska. Vendar je [album Oops!... I Did It Again] po mojem mnenju veliko bolj\xc5\xa1i od prvega albuma. Je temnej\xc5\xa1i - ima ve\xc4\x8d osebnosti. Vsebuje ve\xc4\x8d mene same in mislim, da se bodo najstniki tako la\xc5\xbeje v\xc5\xbeiveli vame.\xc2\xab\xc2\xa0Geoff Mayfield, vodja Billboardovih lestvic, je dejal, da je bilo to, da so album Oops!... I Did It Again izdali manj kot leto in pol po njenem debitantskem albumu, \xc2\xbbzelo pametna odlo\xc4\x8ditev. Moja filozofija je: \xc4\x8ce ima\xc5\xa1 mlaj\xc5\xa1e obo\xc5\xbeevalce, jim daj, kar \xc5\xbeelijo, dokler je \xc5\xa1e sve\xc5\xbee.\xc2\xab\n_START_SECTION_\nSprejem kritikov\n_START_PARAGRAPH_\nVe\xc4\x8dina glasbenih kritikov je albumu Oops!...I Did It Again dodelila pozitivne ocene. Kritiki s spletne strani Metacritic so mu dodelili dvainsedemdeset to\xc4\x8dk od stotih, kar je temeljilo na dvanajstih ocenah._NEWLINE_David Browne iz revije Entertainment Weekly je menil, da najbolj\xc5\xa1e pesmi spodkopavajo kritike o tem, kaj naj bi predstavljalo teen pop. Producenti in tekstopisci, ki so delali na albumu, kot je na primer Max Martin, so menili, da se album lahko primerja z debitantskim albumom Britney Spears, le da ima ve\xc4\x8d poudarka na bas kitari in ritmu. Azijski MTV je albumu dodelil osem zvezdic od desetih, saj naj bi imel \xc2\xbbpremeten naslov, nasploh pa obo\xc5\xbeevalci menijo, da se je Britney nekoliko izbolj\xc5\xa1ala in da je to brilijanten drugi album. Britney je pridobila veliko bolj zrel in primeren videz pop zvezdnice, mo\xc4\x8dnej\xc5\xa1e in bolj pop pesmi ter, seveda obse\xc5\xbeno medijsko izpostavljenost.\xc2\xab. Ker so albumu kritiki dodeljevali tako pozitivne ocene, je bil nazadnje bolje ocenjen od njenega prvega glasbenega albuma. Novinar revije Rolling Stone je albumu dodelil 3,5 zvezdic od 5, s \xc4\x8dimer je presegel prvi album, ki je dobil samo dve zvezdici. Albumu so toliko zvezdic dodelili zato, ker naj bi bil \xc2\xbbfantasti\xc4\x8den pop album z veliko bolj\xc5\xa1imi pesmimi, kot jih posnameta \'N Sync in BSB\xc2\xab._NEWLINE_Spletna stran Allmusic je albumu dodelila \xc5\xa1tiri zvezdice od petih, k \xc4\x8demur so napisali \xc5\xa1e: \xc2\xbbAlbum sestavlja kombinacija sladkih sentimentalnih balad in ljubeznivo-gizdavih pesmi, iz katerih je bil sestavljen tudi album ...Baby One More Time.\xc2\xab Revija NME pa je albumu dodelila osem zvezdic od petih, kar je novinar utemeljil z besedami: \xc2\xbbJe moderna pop perfekcija, predstavljena v skoraj \xc4\x8dlove\xc5\xa1ki obliki.\xc2\xab\xc2\xa0Britney Spears je novinar opisal kot \xc2\xbbzlobnega genija\xc2\xab, njeno glasbo pa je cini\xc4\x8dno primerjal s ketaminom, drogo, s katero se hitro zasvoji\xc5\xa1, saj naj bi, tako kot pri drogi, njeni obo\xc5\xbeevalci \xc5\xbeeljno pri\xc4\x8dakovali nova dela.\n_START_SECTION_\nKomercialnost\n_START_PARAGRAPH_\nAlbum Oops!...I Did It Again je takoj ob izzidu pristal na prvem mestu lestvice Billboard 200, saj je \xc5\xbee v prvem tednu od izzida prodal ve\xc4\x8d kot 1,3 milijona izvodov, od tega po podatkih zalo\xc5\xbebe Jive Records 500.000 kopij \xc5\xbee v prvem dnevu, s \xc4\x8dimer je Britney Spears postala najbolje prodajana \xc5\xbeenska ustvarjalka v prvem tednu od izzida albuma vseh \xc4\x8dasov. (Kasneje je Norah Jones z albumom Feels Like Home z 1,02 milijona prodanimi kopijami albuma postavila rekord za najbolje prodajano \xc5\xbeensko ustvarjalko v prvem tednu od izzida albuma.) Po podatkih glasbene lestvice Billboard 200 poro\xc4\x8dal, da je album v drugem tednu prodal \xc5\xa1e dodatnih 612.500 kopij izvodov, vendar je pristala na drugem mestu lestvice, takoj za Eminemovim albumom The Marshall Mathers LP, ki je prodal 1,7 milijona izvodov \xc5\xbee v prvem tednu od izzida. V tretjem tednu je album Oops!... I Did It Again je album s 442.000 prodanimi kopijami ostal na drugem mestu lestvice. V samo petih tednih od izzida je album \xc5\xbee prodal 3 milijone kopij izvodov, do avgusta pa se je prodaja povzpela na 5 milijonov. Na drugem mestu lestvice Billboard 200 je album ostal petnajst zaporednih tednov, v \xc5\xa1tirinajstem in petnajstem tednu je namre\xc4\x8d prodal 194.000 in 213.000 kopij izvodov. Nato je album v sedemnajstem tednu od izzida pristal na tretjem mestu lestvice Billboard 200, vendar je \xc5\xa1e istega tedna prejel sedemkratno platinasto certifikacijo s strani organizacije RIAA za 7 milijonov prodanih kopij. V osemintridesetem tednu na lestvici je album Oops!... I Did It Again zasedel sedemintrideseto mestoBillboard 200. Album je vsega skupaj na lestvici Billboard 200 ostal osemin\xc5\xa1tirideset tednov, na kanadski glasbeni lestvici \xc5\xa1tiriintrideset tednov in dva tedna na lestvici Catalog Albums Chart._NEWLINE_Album je takoj ob izzidu pristal na dvainosemdesetem mestu evropske glasbene lestvice, kjer se je hitro povzpel na prvo mesto, kasneje pa je v Evropi prodal ve\xc4\x8d kot \xc5\xa1tiri milijone kopij izvodov in prejel \xc5\xa1tirikratno platinasto certifikacijo s strani organizacije International Federation of the Phonographic Industry. Album Oops!... I Did It Again je na britanski lestvici debitiral na drugem mestu, saj je v dr\xc5\xbeavi takoj ob izzidu prodal 88.000 kopij izvodov. V prodaji ga je prekosil samo album Whitney: The Greatest Hits Whitney Houston, ki je v prvem tednu od izzida prodal 90.000 kopij. Potem, ko je med prvimi petimi albumi ostal \xc5\xa1tiri tedne, je album po\xc4\x8dasi za\xc4\x8del drseti po lestvici navzdol. Zasedel je tudi prvo mesto na kanadski lestvici, saj je v dr\xc5\xbeavi v prvem tednu od izzida prodal 95.275 kopij izvodov. Pristal je tudi na vrhu francoske in nem\xc5\xa1ke lestvice ter prejel trikratno platinasto certifikacijo s strani organizacije British Phonographic Industry, platinasto certifikacijo s strani organizacije Syndicat National de l\'\xc3\x89dition Phonographique in petkratno zlato certifikacijo s strani organizacije Bundesverband Musikindustrie za 900.000, 300.000 in 750.000 prodanih kopij izvodov._NEWLINE_Poleg tega je album Oops!... I Did It Again maja 2000 pristal na drugem mestu avstralske lestvice in potem, ko je deset tednov ostal med prvimi dvajsetimi albumi na lestvici, je hitro pristal na \xc5\xa1tiriindvajsetem mestu lestvice, takoj za Santaninim albumom Supernatural. Album je kasneje postal \xc5\xa1tirinajsti najbolje prodajani album leta 2000 v dr\xc5\xbeavi in naslednje leto za 140.000 prodanih kopij izvodov prejel dvakratno platinasto certifikacijo s strani organizacije Australian Recording Industry Association. Album je pristal na drugem mestu novozelandske glasbene lestvice in kasneje prejel dvakratno platinasto certifikacijo s strani organizacije Recording Industry Association of New Zealand._NEWLINE_Album Oops!... I Did It Again je kasneje z 7.893.544 prodanimi kopijami izvodov po podatkih organizacije Nielsen SoundScan postal tretji najbolje prodajani album leta 2000 in zasedel \xc4\x8detrto mesto na Billboardovi lestvici najbolje prodajanih albumov ob koncu leta. 24. januarja 2005 je album prejel desetkratno platinasto certifikacijo s strani organizacije Recording Industry Association of America. Poleg tega je pristal na sedemindvajsetem mestu najbolje prodajanih albumov preko kluba BMG Music Club, takoj za albumom The Woman In Me Shanie Twain in Nirvaninim albumom Nevermind (oba sta prodala 1,24 milijona kopij izvodov). Od julija 2009 je v Zdru\xc5\xbeenih dr\xc5\xbeavah Amerike album prodal 9.184.000 kopij izvodov po podatkih organizacije Nielsen SoundScan, ki pa ne \xc5\xa1teje kopij, prodanih preko podjetja BMG Music Service. Vsega skupaj je v ZDA album prodal 10.394.000 izvodov.\n_START_SECTION_\nKontroverznosti\n_START_PARAGRAPH_\nBritney Spears in njena snemalna ter tiskovna podjetja sta to\xc5\xbeila dva glasbenika, ki sta trdila, da je bila melodija nekaterih pesmi ukradena od njiju. Michael Cottril in Lawrence Wnukowski sta proti Britney Spears in podjetji Zomba Recording Corp, Jive Records, Wright Entertainment Group in BMG Music Publishing vlo\xc5\xbeila to\xc5\xbebo zaradi avtorskih pravic._NEWLINE_G. Cottril in g. Wnukowski sta trdila, da sta pesmi \xc2\xbbWhat U See (Is What U Get)\xc2\xab\xc2\xa0in \xc2\xbbCan\'t Make You Love Me\xc2\xab\xc2\xa0\xc2\xbbvirtualno identi\xc4\x8dni\xc2\xab\xc2\xa0eni izmed njunih pesmi. Tiskovni predstavnik britanske zalo\xc5\xbebe Britney Spears, Jive Records, primera ni mogel komentirati. Obe pesmi sta bili del albuma Oops!...I Did It Again._NEWLINE_G. Cottril in g. Wnukowski sta trdila, da sta \xc5\xbee leta 1999 napisala pesem \xc2\xbbWhat You See Is What You Get\xc2\xab\xc2\xa0in jo poslala enemu izmed predstavnikov Britney Spears ter predlagala, naj jo vklju\xc4\x8dijo na enega izmed njenih prihajajo\xc4\x8dih albumov. Pesem ni bila vklju\xc4\x8dena na album, vendar naj bi melodija pesmi \xc2\xbbWhat U See (Is What U Get)\xc2\xab\xc2\xa0in \xc2\xbbCan\'t Make You Love Me\xc2\xab\xc2\xa0temeljila na tej pesmi.\n_START_SECTION_\nPromocija\n_START_PARAGRAPH_\nDo konca leta 1999 je Britney Spears hitro za\xc4\x8dela s promocijo albuma Oops!...I Did It Again v evropskih dr\xc5\xbeavah. V Veliki Britaniji je s svojimi prej\xc5\xa1njimi uspe\xc5\xa1nicami nastopila v oddaji Smash Hits. V Italiji je zgodaj leta 2000 opravila intervju v oddaji TRL Italy. Britney Spears je v sklopu promocije svojega drugega albuma 9. maja 2000 nastopila tudi na prireditvi v Parizu, Francija, kar je bil njen prvi evropski koncert. V Avstraliji je nastopila v oddaji The House of Hits, ki je iz\xc5\xa1la 13. maja. Istega dne je iz\xc5\xa1la epizoda \xc5\xa1e ene avstralske oddaje, Russell Gilbert Live, v kateri je nastopila. V \xc5\xa0paniji je 8. septembra in 24. oktobra 2000 opravila intervju v oddaji El Rayo._NEWLINE_Britney Spears je nastopila tudi na ve\xc4\x8d ve\xc4\x8djih prireditvah v Veliki Britaniji, za\xc4\x8den\xc5\xa1i s koncertoma 7. in 8. oktobra tistega leta v Birminghamu. Nato je nastopila v Londonu, natan\xc4\x8dneje v areni Wembley, 10., 11. in 12. oktobra, temu pa je sledil koncert v areni Manchester Evening News 13. in 14. oktobra tistega leta. Na turneji je za kratek \xc4\x8das oktobra tistega leta v Veliki Britaniji poleg nje nastopala \xc5\xa1e glasbena skupina N\'SYNC._NEWLINE_V Zdru\xc5\xbeenih dr\xc5\xbeavah Amerike je 13. maja nastopila v oddaji Saturday Night Live, 15. maja v oddaji The Rosie O\'Donnell Show, 26. maja pa v oddaji Teen People\'s 25 Under 25. 10. maja tistega leta je opravila intervju v oddaji Late Night With Conan O\'Brien. 13. maja je gostila in nastopila v NBC-jevi oddaji Saturday Night Live. Nastopila je tudi v NBC-jevi oddaji The Tonight Show with Jay Leno, ki je iz\xc5\xa1la 23. maja tistega leta. Po nastopu v oddaji TRL je 16. maja priredila zabavo, imenovano \xc2\xbbBritney\'s First Listen\xc2\xab\xc2\xa0(\xc2\xbbPrvi\xc4\x8d poslu\xc5\xa1ajte Britney\xc2\xab), s katero naj bi hkrati promovirala tudi izzid svojega albuma, ki je iz\xc5\xa1el istega dne. 14. maja je ob 12.00 nastopila na Times Squareu. S pesmijo\xc2\xa0\xc2\xbbOops!...I Did It Again\xc2\xab\xc2\xa0je nastopila v MTV-jevi specijalki All Access: Backstage With Britney, ki je iz\xc5\xa1la 19. julija 2000._NEWLINE_Septembra tistega leta je Britney Spears na podelitvi nagrad MTV Video Music Awards v New York Cityju v dvorani Radio City Music Hall nastopila s svojo uspe\xc5\xa1nico \xc2\xbbOops!...I Did It Again\xc2\xab, ki je iz\xc5\xa1la prej tistega leta in lastno razli\xc4\x8dico uspe\xc5\xa1nice glasbene skupine The Rolling Stones iz leta 1965,\xc2\xa0\xc2\xbb(I Can\'t Get No) Satisfaction\xc2\xab. Nastopila je oble\xc4\x8dena v \xc4\x8drno mo\xc5\xa1ko obleko, med nastopom pa je ob\xc4\x8dinstvo in medije \xc5\xa1okirala, ko si je, stara komaj osemanjst let, strgala obleko in razkrila obleko, sestavljeno iz mnogih kristalov Swarovski._NEWLINE_Mesec dni pred izzidom albuma, na velikono\xc4\x8dno nedeljo, je Britney Spears od\xc5\xa1la na Havaje, kjer je za kanal Fox posnela televizijsko specijalko, naslovljeno kot \xc2\xbbBritney Spears In Hawaii\xc2\xab. Brezpla\xc4\x8dni koncert se je za\xc4\x8del ob 18.00. uri na pla\xc5\xbei lagune havajske vasi Hilton v Honoluluju, Havaji. Foxov koncert naj bi bil neke vrste predogled vseh novih dvanajstih pesmi iz albuma Oops!...I Did It Again. Britney Spears je od\xc5\xa1la na mesec dni dolgo promocijsko turnejo v sklopu promocije albuma Oops!...I Did It Again, 2. maja pa je v Tokiu, v naslednjih dneh pa je v sklopu turneje nastopala tudi v Londonu in na Havajih. Britney Spears je album promovirala tudi z nastopom na 42. podelitvi grammyjev. Istega dne je nastopila tudi v oddaji TRL.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbOops!...I Did It Again\xc2\xab\xc2\xa0je iz\xc5\xa1la kot prvi singl z albuma. Glavni singl je zasedel deveto mesto na lestvici Billboard Hot 100. \xc4\x8ceprav je postal tretji singl Britney Spears, ki je zasedel eno izmed prvih desetih mest na tej lestvici in veliki popularnosti navkljub, je singl predstavljal manj\xc5\xa1e razo\xc4\x8daranje za zalo\xc5\xbebo Britney Spears, Jive Records. Od singla so zaradi uspeha njenega debitantskega singla,\xc2\xa0\xc2\xbb"...Baby One More Time\xc2\xab, namre\xc4\x8d pri\xc4\x8dakovali ve\xc4\x8d. Pesem \xc2\xbbOops!...I Did It Again\xc2\xab\xc2\xa0je pristala na prvem mestu lestvice Top 40 Mainstream, do danes pa ostaja pesem, ki so jo v enem dnevu najve\xc4\x8dkrat predvajali na radiu. Na glasbeni lestvici v Zdru\xc5\xbeenem kraljestvu je pesem \xc2\xbbOops!...I Did It Again\xc2\xab\xc2\xa0zasedla prvo mesto, s \xc4\x8dimer je postala tretja uspe\xc5\xa1nica Britney Spears, ki se je uvrstila na vrh te lestvice, po pesmih\xc2\xa0\xc2\xbb...Baby One More Time\xc2\xab\xc2\xa0in\xc2\xa0\xc2\xbbBorn To Make You Happy\xc2\xab. Pesem\xc2\xa0\xc2\xbbLucky\xc2\xab\xc2\xa0je iz\xc5\xa1la kot drugi singl z albuma. Na lestvici Billboard Hot 100 je zasedla samo triindvajseto mesto ter na devetem mestu lestvice Top 40 Mainstream. Singl pa je po\xc5\xbeel velik uspeh v Veliki Britaniji, kjer je na dr\xc5\xbeavni glasbeni lestvici zasedel peto mesto._NEWLINE_Pesem\xc2\xa0\xc2\xbbStronger\xc2\xab\xc2\xa0je postala tretji singl z albuma in tudi tretji singl z albuma, ki je zasedel eno izmed prvih desetih mest na britanski glasbeni lestvici. Postal je drugi na lestvicah najbolje uvr\xc5\xa1\xc4\x8deni singl z albuma in po vsej verjetnosti tudi najuspe\xc5\xa1nej\xc5\xa1i. Zasedel je enajsto mesto na lestvici Billboard Hot 100 in prvo mesto na lestvici najbolje prodajanih singlov. Singl pa v Veliki Britaniji ni bil tako uspe\xc5\xa1en kot njegovi predhodniki, vendar je kljub temu zasedel sedmo mesto na dr\xc5\xbeavni glasbeni lestvici._NEWLINE_Pesem\xc2\xa0\xc2\xbbDon\'t Let Me Be the Last to Know\xc2\xab\xc2\xa0je iz\xc5\xa1la kot \xc4\x8detrti singl z albuma in hkrati tudi zadnji singl, izdan v Zdru\xc5\xbeenih dr\xc5\xbeavah Amerike. Singl ni po\xc5\xbeel pri\xc4\x8dakovane uspe\xc5\xa1nosti, saj se sploh ni uvrstil na lestvici Billboard Hot 100 in Top 40 Mainstream. Na britanski lestvici je singl zasedel dvanajsto mesto. Pesem \xc2\xbbWhen Your Eyes Say It\xc2\xab\xc2\xa0so nameravali izdati kot \xc4\x8detrti singl z albuma, vendar so izzid nazadnje ukinili in jo kot promocijski singl izdali samo preko radijev. Pesem\xc2\xa0\xc2\xbbYou Got It All\xc2\xab\xc2\xa0je kot promocijski singl iz\xc5\xa1la v Franciji.'